ევროპის საფეხბურთო ჩემპიონატი 2000
ევროპის მე-11 საფეხბურთო ჩემპიონატი (ნიდერლ. UEFA Europees Voetbalkampioenschap; ფრანგ. UEFA Championnat Européen du Football; გერმ. UEFA Fußball-Europameisterschaft), ხშირად უბრალოდ ევრო 2000, ჩატარდა ბელგიასა და ნიდერლანდებში, 2004 წლის 10 ივნისიდან 2 ივლისამდე. ეს იყო პირველი ჩემპიონატი, რომელსაც ორმა ქვეყანამ უმასპინძლა. გამარჯვებული გახდა მოქმედი მსოფლიოს ჩემპიონი საფრანგეთის ეროვნული საფეხბურთო ნაკრები. ტურნირის ოფიციალური ბურთი დაამზადა კომპანია Adidas-მა. ბურთს Adidas Terrestra Silverstream ეწოდებოდა. ტურნირის ფინალურ ეტაპზე მთლიანად 16 გუნდი მონაწილეობდა. ბელგიისა და ნიდერლანდების ნაკრებები მასპინძლის რანგით ავტომატურად იყვნენ დაშვებული ტურნირზე. დარჩენილი 13 გუნდი გამოვლინდა საკვალიფიკაციო მატჩების შედეგად, რომლებიც 1998 წელს დაიწყო.